Yehoshua Hankin

Jehoŝua HANKIN (, , en lingvoj sen la ĥ- sono (IPA χ) : Jehoŝua Hankin, Joŝuo Hankin, ankaŭ: Ĉenkin ; naskiĝis en 1864 en Kremenĉuk, Ukrainio ; mortis la 11-an de novembro 1945 en Tel-Avivo) estis cionisma pioniro. Li respondecis pri la plej multaj kaj plej grandaj teraĉetoj fare de cionismaj organizaĵoj en Palestino. 

 Agado 
En 1882, Jehoŝua Hankin venis al Palestino kun sia patro kaj estis unu el la fondintoj de Riŝon-Le-Ciono. Li faris sian unuan gravan teraĉeton en 1890, kie Reĥovot baldaŭ fondiĝis. La sekvan jaron, li aĉetis la teron por Hadera, poste faris pliajn aĉetojn por setlejoj en Galileo, interalie.

Akompanata de Hankin, Chaim Weizmann vojaĝis tra Palestino dum tri semajnoj en septembro 1907, vizitante judajn setlejojn. En la sama jaro, la Sublima Pordo malpermesis la vendon de tero al judoj (eĉ se ili estis otomanaj civitanoj), kiu restis valida ĝis la Juna Turka Revolucio de 1908.

En 1909 kaj denove en 1920, Hankin aĉetis grandajn partojn de la Jezreel-valo ( Merchavia, Tel Yosef, Nahalal, ktp.), post intertraktado ekde 1897.  En 1915, li estis forpelita el Palestino fare de la otomanaj aŭtoritatoj kiel malamika fremdulo, sed povis reveni en 1918, je la ekkomenco de la Brita Mandato . En 1919/1920, Hankin atestis kaj raportis pri la atakoj de beduenoj kontraŭ judaj setlantoj en la Supra Galileo. Kiam la teraĉetoj rekomenciĝis en 1920, Moshe Chertok (poste nomata Moŝe Ŝaret) estis lia asistanto, nomumita de la Asembleo de Reprezentantoj. Dum sia vivo, Yehoshua Hankin peris la aĉeton de pli ol 600 000 dunamoj (ĉi tie: 1 dunam = 1000 m²) da tero en Palestino. Shaw Commission Report 1930 (Cmd.3530), p. 118 

Jehoŝua Hankin mortis en Tel-Avivo kaj estis entombigita ĉe Monto Gilboa.

 Referencoj 

 Eksteraj ligiloj 

 Biografio de Yehoshua Hankin Cionisma kaj Israela Informo Centro

Kategorio:Ukrainaj judoj
Kategorio:Cionistoj